|  |
| --- |
| ΠΕΡΙΦΕΡΕΙΑΚΗ ΔΙΕΥΘΥΝΣΗ ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΚΡΗΤΗΣ |
| ΚΕΝΤΡΟ ΠΕΡΙΒΑΛΛΟΝΤΙΚΗΣ ΕΚΠΑΙΔΕΥΣΗΣ |
| (Κ.Π.Ε.) ΒΑΜΟΥ |
|  |
| Ταχ. Δ/νση: |  Κεφαλάς Χανίων 73008 |
| Τηλέφωνο : | 28250 83230 |
| Fax : | 28250 83231 |
| E – mail : | **mail@kpe-vamou.chan.sch.gr**  |

Κεφαλάς, 12-11-2018

**Αριθμ. Πρωτ. 172**

**ΠΡΟΣ:**

1. **Περιφ/κή Δ/νση Α/θμιας & Β/θμιας Εκπ/σης Κρήτης**
2. **Δ/νσεις Α/θμιας & Β/θμιας Εκπ/σης της Κρήτης (Υπόψη Υπευθύνων Σχολικών Δραστηριοτήτων)**
3. **Σχολικές μονάδες**
4. **ΚΠΕ της Κρήτης**

**ΘΕΜΑ: Πρόσκληση συμμετοχής στο Περιφερειακό Δίκτυο Περιβαλλοντικής Εκπαίδευσης «Αλλάξτε Συμπεριφορές…ΑνακυκλωS.O.S.τε»**

**Το ΚΠΕ Βάμου συνεχίζει τη λειτουργία του Περιφερειακού δικτύου Π.Ε.** σχολείων Α/θμιας και Β/θμιας εκπαίδευσης με θέμα: **«Αλλάξτε Συμπεριφορές…ΑνακυκλωS.O.S.τε»,** και καλεί τους εκπαιδευτικούς να δηλώσουν συμμετοχή, παίρνοντας έτσι μέρος στην **ανταλλαγή ιδεών και πρακτικών** τόσο στην **Ετήσια Συνάντηση** του Δικτύου στο ΚΠΕ Βάμου, όσο και μέσα από το διαδίκτυο και το **ιστολόγιο του Δικτύου** ([http://anakyklososte.blogspot.gr](http://anakyklososte.blogspot.gr/)) αλλά και συμμετέχοντας στις Ημέρες Δράσης για την Επαναχρησιμοποίηση που οργανώνει κάθε χρόνο το Δίκτυο. Παράλληλα, συμμετέχοντες εκπαιδευτικοί και σχολεία λαμβάνουν και **το εκπαιδευτικό υλικό** που έχει επεξεργαστεί το ΚΠΕ Βάμου για το Δίκτυο, ενώ έχουν προτεραιότητα στις **επισκέψεις στα συνεργαζόμενα ΚΠΕ** για σχετικά προγράμματα.. Το Δίκτυο λειτουργεί σε συνεργασία με άλλα ΚΠΕ και Υπευθύνους Σχολικών Δραστηριοτήτων και ΠΕ όπου υπάρχουν και θα ζητηθεί η έγκρισή συνέχισής του από το Υπουργείο Παιδείας Έρευνας και Θρησκευμάτων.

**Οι σκοποί του δικτύου είναι:**

* Η προαγωγή και η ανάπτυξη της Π. Ε. στα σχολεία
* Η ευαισθητοποίηση, η ενεργοποίηση και η απόκτηση από τους μαθητές κριτικής σκέψης σε θέματα προστασίας του περιβάλλοντος
* Η ενίσχυση των δράσεων Περιβαλλοντικής Εκπαίδευσης με θέμα την μείωση των σκουπιδιών, την επαναχρησιμοποίηση και την ανακύκλωση στα σχολεία. Στόχος επίσης είναι η ανταλλαγή εμπειριών, ιδεών και γνώσεων μεταξύ των εκπαιδευτικών που συμμετέχουν, η παροχή γνώσεων και τεχνικών ευαισθητοποίησης μαθητών, εκπαιδευτικών και της τοπικής κοινωνίας για τη μείωση των απορριμμάτων, την επαναχρησιμοποίηση υλικών, την κομποστοποίηση και την ανακύκλωση.

**Οι επιμέρους στόχοι είναι:**

* Η ενεργή και συνειδητή συμμετοχή των μαθητών στη διαχείριση του φυσικού, κοινωνικού και πολιτιστικού περιβάλλοντος προς την κατεύθυνση της βιώσιμης ανάπτυξης.
* Η οριζόντια επικοινωνία και η δικτύωση των σχολείων.
* Η έμμεση επίδραση στο ευρύτερο κοινωνικό περιβάλλον, (οικογένεια, φίλοι, γειτονιά), αφού οι μαθητές λειτουργούν ως «πυρήνες» ευαισθητοποίησης.

Θεωρούμε ότι η συνέχιση της λειτουργίας του ως άνω θεματικού δικτύου είναι αναγκαία και θα συνεισφέρει στη διαμόρφωση συμπεριφορών σε μαθητές-τριες, εκπαιδευτικούς και ευρύτερα στο κοινωνικό σύνολο.

Για **δήλωση συμμετοχής**, συμπληρώστε ηλεκτρονικά τις παρακάτω Αιτήσεις:

* **Σχολεία** <https://drive.google.com/open?id=1YHeNhEtpKrf47F9BlUCriyOZkK-UYtg->
* **ΚΠΕ** <https://drive.google.com/open?id=1rVqgilQSXqryINDU1I4Sv-RA5gZdNRQrNNb_bRxz7e0>
* **Υπεύθυνοι Σχολικών Δραστηριοτήτων** <https://drive.google.com/open?id=1Eeq4aMmei0baFe47WdQ-ayv1lJWeaohHvVKH7qMJ21k>

**Ο Υπεύθυνος του ΚΠΕ Βάμου**

**Ποντικάκης Φώτιος**